Smeltės estakada

Smeltės estakada – transporto eismo estakada, stovinti Klaipėdoje, Smeltėje, iškilusi virš penkių geležinkelio vėžių ir Nemuno gatvės, šalia sankirtos su Kalnupės gatve.Smeltės estakada Google Street View Skirta vilkikams su kroviniais greičiau įvažiuoti į pietinę Jūrų uosto dalį.Smeltės estakada Klaipėdoje – Aukso medalis tec.lt 2017-12-20

2016 m. pastatyta 332 m ilgio estakada. Šioje uosto teritorijoje Nemuno gatvę kirsdavo per parą apie 1000 transporto priemonių. Daugiausiai – sunkiasvorio transporto. Daugiau nei 90 laipsnių kampu lenkta estakada veda iš uosto krantinių, kur konteinerius krauna „Klaipėdos Smeltė“, stovi kitų krovinių terminalai. Jie nuo miesto atskirti geležinkelio linijos. Dėl intensyvaus geležinkelių eismo vilkikai su kroviniais prastovėdavo prie uždarytų pervažų.

Estakada iškilo už 4,1 mln. Eur. Konstrukcijai sunaudota 550 t metalo, perdangos įrengimui prireikė 3296 m³ betono. Pastatė bendrovės „Latvijas tilti“ ir „Kauno keliai“.Klaipėdoje baigiama estakada per Nemuno gatvę sa.lt 2016-09-05Klaipėdoje atverta 4,1 mln. eurų kainavusi estakada 15min.lt 2016-09-30 

Lietuvos pramonininkų konfederacijos konkurse „Lietuvos metų gaminys 2017″ uostamiesčio šiuolaikiškos architektūros statinys įvertintas aukso medaliu. Estakadą projektavo TEC Infrastructure.Klaipėdos uosto direkcijai - Lietuvos Metų gaminio prizas už estakadą lrytas.lt 2017-12-16

 Šaltiniai 

Kategorija:Klaipėdos tiltai
Kategorija:Lietuvos sijiniai tiltai
Kategorija:Estakados